Verðmætið hlutabréfa í Arnarlax hf er metið á um 40 milljarða króna og hefur það tvöfaldast frá því að fyrirtækið var skráð í Kauphöllina í Olsó í nóvember 2019 . Verðmætisaukningin á þessum tíma er um 20 milljarðar króna . Verð á hlut hefur hækkað úr 55 norskum krónum upp í 110 norskar krónur . Morgunblaðið vakti athygli á þessu á laugardaginn . Kjartan Ólafsson , stjórnarformaður Arnarlax sagði í samtali við Bæjarins besta að helstu skýringar á þessari miklu hækkun væri þær helstar að eftir erfitt ár 2018 hefðu aðgerðir bætt rekstur fyrirtækisins og framlegð væri góð . Þannig hefði á 3. ársfjórðungi 2019 verið viðunandi framlegð þrátt fyrir að þá hefði heimsmarkaðsverð verið óvenjulega lágt . Þá væri útlit fyrir að heimsmarkaðsverð á eldislaxi héldist hátt næstu misseri þar sem vöxtur á framboði væri takmarkaður en eftirspurn sterk . Eldislax væri einfaldlega góð og eftirsótt vara til neyslu . Horfurnar væri góðar atvinnugreininni . Kjartan sagði að athyglisvert væri að hluthöfum væri að fjölga og að fjárfestar sæju greinilega tækifæri til vaxtar hjá Arnarlaxi . Framleiðsla Arnarlax nam 10 þúsund tonnum á síðasta ári . Fyrirtækið getur tvöfaldað framleiðsluna miðað við núverandi leyfi . Auk þess hefur Arnarlax sótt um framleiðsluleyfi í Ísafjarðardjúpi . Bakkafrost í Færeyjum framleiðir um 70 þúsund tonn á ári af eldislaxi sem stendur undir 50% af öllum útflutningstekjum Færeyinga . Verðmæti fyrirtækisins er um 600 milljarðar íslenskra króna , sem er 15 sinnum meira en Arnarlax . Metið burðarþol fyrir sjókvíaeldi á Vestfjörðum er um 80 þúsund tonn .